Účastník ZPC	
Meno, priezvisko, titul:	Miroslava Višňovská, Mgr. PhD.	
Úsek:	Štátny pedagogický ústav, Úsek pre tvorbu a rozvoj obsahu štátnych vzdelávacích programov	
	
Zahraničná pracovná cesta	
Miesto konania – štát, mesto:	Nórsko, Oslo	
Organizátor:	Norwegian Ministry of Education and Research 
The Union of Education Norway	
Termín:	25.3. – 28.3.2019	
Účel:	Konferencia International Conference the Nordic Way	
Rokovací jazyk:	anglický	
	
Rámcový program
25.3.2019 – cesta Bratislava–Oslo
26.3. – 27.3.2019 – program konferencie
28.3.2018 – cesta Oslo–Bratislava   	
	
Stručný priebeh	
1.deň – pondelok 25.3.2019
14:00 – príchod do Oslo
2.deň – utorok 26.3.2019
9:30 – registrácia

1. panel: Nordický prístup
10:00 – 10:40 
-	Privítanie účastníkov konferencie (príhovory nórskych predstaviteľov) 
10:40 – 11:35 
-	Nordický prístup vo vzdelávaní – história a vývin (Tora Korsvold, Queen Maud University College of Early Childhood Education, Nórsko)
-	Politika nordického vzdelávania a starostlivosti v ranom detstve (VSRD): princípy a prax (Jóhanna Einarsdóttir, University of Iceland, Island)
12:00 – 13:00 Medzinárodné perspektívy na nordické VSRD – relevantnosť vzhľadom na globálne tendencie
-	Nordické detstvo – medzinárodný pohľad (Judith Wagner, Whittier College, US)
-	Reflexia na nordickú tradíciu vo VSRD vo vzťahu k stratégii Education 2030 (Miho Taguma, OECD)
-	Nordická tradícia – medzinárodná perspektíva (David Edwards, Education International) 
2. panel: Vnútorná hodnota detstva v nordickom VSRD
14:00 – 14:55 
-	Pohľad na detstvo v zariadeniach VSRD (Jan Kampmann, Roskilde University, Dánsko)
-	Právo detí na participáciu – možnosti a obmedzenia v každodennej interakcii (Berit Bae, Oslo Metropolitan University, Nórsko)
3. panel: Holistický pohľad na hru, učenie sa a učenie učiteľa 
14:55 – 15:15 
-	Koncept starostlivosti v „educare“ modeli a batoľatá v nordickom VSRD (Christian Eidevald, University of Gothenburg, Švédsko)
15:30 – 16:10 Interaktívne diskusné skupiny účastníkov a prezentujúcich z nordických krajín
16:10 – 16:50 
-	Hra a učenie sa v nordickom prístupe (Ingrid Pramling Samuelsson, University of Gothenburg, Švédsko
-	Riskantná hra – nordický prínos do skúmania a objavovania v učení (Ellen Beate Sandseter, Queen Maud University College of Early Childhood Education, Nórsko)
16:50 – 17:45 Diskusný panel I - opodstatnenosť hry pre blahobyt, vývin a učenie sa detí
17:45 – 18:00 Pohľad na práva detí (Elisabeth Dahlin, Ombutsman pre deti, Švédsko)

3 .deň – streda 27.3.2019
4. panel: Prečo je kvalita VSRD súčasťou politík pre sociálnu rovnosť?
9:00 – 11:15 Politické a odborné perspektívy
-	Hlasy za kvalitu vo VSRD (video z interview s ministrami a rodičmi)
-	Sprostredkovanie diverzity naprieč VSRD
-	Diskusný panel II - Prečo je kvalita VSRD súčasťou politík pre sociálnu rovnosť?
-	Diskusný panel III – Európske iniciatívy za sociálnu inklúziu, rozvoj politík do budúcnosti
5. panel: Profesionalizácia vo VSRD  - rola učiteľov
11:45 – 13:15 
-	Ako vyzerá učenie vo švédskych materských školách (Pia Williams, Sonja Sheridan, University of Gothenburg, Švédsko)
-	Rola učiteľa materskej školy – pokroky a výzvy v Nórsku (Kjetil Borhaug, University of Bergen, Nórsko)
-	Učitelia a učebné prostredie – implementácia nového kurikula v Dánsku (Anne Kjaer Olsen, University College Copenhagen, Dánsko)
-	Možnosti učiteľov VSRD čeliť nerovnosti (Kirsti Karila, University of Tampere, Fínsko)
14:15 – 15:00 Panel k posterom – nový výskum v nordickom VSRD
15:00 – 16:30 
-	Pedagogika a rola učiteľa: medzinárodná provokácia (Iram Siraj, University of Oxford, UK)
-	Diskusný panel IV – Existuje nordický spôsob výučby vo VSRD?
-	Poznámky k role učiteľa v nordickom VSRD (Steffen Handal, Union of Education, Nórsko)
16:30 – 17:00 Záverečná reč a ukončenie konferencie
4 .deň – štvrtok 28.3.2019
6:30 – odlet z Oslo
 	
Odporúčania a závery	
Vzdelávací prístup severských krajín je pozitívne hodnotený na medzinárodnej úrovni. Jeho vplyv je značný pri tvorbe odporúčaní pre VSRD od nadnárodných organizácií ako je napr. OECD a tiež v činnosti Európskej komisie. Zástupcovia oboch inštitúcií sa konferencie zúčastnili a boli prezentujúcimi v hlavných panelových blokoch. 
Konferencia a jej závery budú mať vplyv na tvorbu odporúčaní Európskej komisie pre VSRD pre členské krajiny Európskej únie (k inklúzii, k profesionalizácii zamestnancov VSRD a i.). Slovensku bude odporúčané pretaviť odporúčania Európskej komisie do národných politík.
	
Očakávaný prínos	
Informácie nadobudnuté počas pracovnej cesty: Nordické krajiny majú dlhú tradíciu sociálno-pedagogického prístupu vo VSRD, ktorý oproti akademickému prístupu je viac holisticky orientovaný. Typické sú štyri hlavné charakteristiky, a to vnútorná hodnota detstva; starostlivosť a priateľstvo; hra; a právo na participáciu v zmysle demokracie. Aj keď sa jednotlivé krajiny v určitých konkrétnych aspektoch líšia, spoločným základom fungovania vzdelávacieho systému je univerzálna povaha VSRD (celodenné pôsobenie, prístup pre všetky sociálne vrstvy, inkluzívnosť, prispôsobenie sa potrebám rodičov a spoločnosti, rovnováha medzi kolektívnym a individuálnym).Typické je demokratické prostredie s dôrazom na rozvoj sociálnych a socio-emocionálnych kompetencií. Prevláda pobyt vo vonkajšom prostredí v akomkoľvek počasí, kde sa dôraz kladie na hru a učenie sa od rovesníkov. Na národnej aj lokálnej úrovni sú kurikulá otvorené (rámcové) a poskytujú priestor pre učiteľov pre využitie vlastných metód. Ich vzdelávací systém stojí pred viacerými výzvami, napríklad tlak na viac formalizované vzdelávanie vo VSRD. Vníma sa to hlavne v aspekte štandardizovaného hodnotenia, čo je z ich pohľadu nemožné pri takých kompetenciách ako je hra, sociálne kompetencie, či hodnoty, ktoré je náročné merať. Veľký dôraz kladú na procesy – na interakciu medzi deťmi a učiteľom a na evaluáciu. Vzhľadom na prisťahovalectvo sa pripravujú na väčšiu mieru diverzity, čomu prispôsobujú podmienky a legislatívu vo VSRD. Príprava budúcich učiteľov a kontinuálne vzdelávanie je na vysokej odbornej úrovni. Celkovo prevláda pozitívny pohľad spoločnosti a rodičov na VSRD v severských krajinách, o čom svedčí 97% účasť na niektorej z foriem vzdelávania pre deti od 1 roka. Povinné vzdelávanie začína od 6 roka veku detí. 	
Prehľad prinesenej dokumentácie a miesto jej uloženia: 	
Záznam a prezentácie z konferencie sú zverejnené na webovej stránke konferencie https://ececthenordicway.no/	
Spôsob zverejnenia výsledkov ZPC: 	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.  	
Správu vypracoval: Mgr. Miroslava Višňovská, PhD.	
Dátum: 3.4.2019	
Správu schválil: